Danny Faure

Danny Faure (sündinud 8. mail 1962) on Seišellide poliitik, kes oli 16. oktoobrist 2016 kuni 26. oktoobrini 2020 Seišellide president. Aastatel 2010–2016 oli ta Seišellide asepresident. Ta kuulub Ühendatud Seišellide Parteisse (PP). Faure sündis Lääne-Ugandas Kilembes, tema vanemad olid seišelllased. Ta omandas alg- ja keskhariduse Seišellidel. Kõrghariduse sai ta Kuubal, ta õppis riigiteadust. 1985. aastast töötas ta haridusministeeriumis assistendina. Ta oli ka õppejõud Riiklikus noorteteenistuses ja Seišellide polütehnikumis. 1993. aastal, kui riigis taaskehtestati demokraatia, sai Faurest Seišellide rahvusassamblees valitsustehingute juht. Aastal 1998 nimetati ta riigi haridusministriks. Ta on aastate jooksul olnud mitmetes ministriametites, mh noorteminister, rahandusminister, kaubandus- ja tööstusminister, avaliku halduse ja teabeminister ning kommunikatsioonitehnoloogiaminister. 2006. aastal nimetas president James Michel ta rahandusministriks. Tema ametiajal viidi riigis läbi palju IMF-i poolt soovitatud reforme. Faure nimetati 1. juulil 2010 riigi asepresidendiks, talle jäid ka rahandusministri kohustused. President James Michel teatas 27. septembril 2016, et astub 16. oktoobril tagasi ning annab võimu asepresident Faurele. Teade tuli pärast PP lüüasaamist parlamendivalimistel. Kuna Micheli viieaastasest ametiajast oli ametis oldud vaid aasta, vannutati Faure 16. oktoobril 2016 riigi alaliseks presidendiks. 14. aprillil 2019 külastas Faure Briti sukelaparaati ning pidas vee all kõne, milles tõotas kaitsta maailmamerd. 13. juunil 2019 anti Faurele Washingtonis George Washingtoni ülikoolis toimunud auhinnatseremoonial üle prestiižne National Geographic Society autasu Planetary and Leadership Award. Danny Faure on lahutatud, tal on kolm tütart ja üks poeg. George Thande Quoting Reuters (16. oktoober 2016). "Danny Faure sworn in as new president of Seychelles". Businessinsider.com. Originaali arhiivikoopia seisuga 12. mai 2019. Vaadatud 18. oktoober 2016. Uranie, Sharon (16. oktoober 2016). "Seychelles' new President: Danny Faure sworn in to office, calls for unity". Seišellide uudisteagentuur. Vaadatud 18. oktoober 2016. Sharon Uranie; Patsy Athanase; Salifa Magnan; Madiha Philo (28. september 2016). "Shock, sadness, confusion and joy: Mixed reactions in Seychelles after surprise resignation of President Michel". Seišellide uudisteagentuur. Vaadatud 18. oktoober 2016. Magra, Iliana (14. aprill 2019). "Seychelles President Makes Underwater Plea to Protect World's Seas". The New York Times (inglise). ISSN 0362-4331. Vaadatud 7. mai 2019. "Seychelles president's underwater speech: Protect our oceans". ABC News. Associated Press. 14. aprill 2019. Vaadatud 14. aprill 2019. Magra, Iliana (13. juuni 2019). "Feted in Washington, Presidents of Seychelles -- Faure and Michel -- honoured by National Geographic Society for planetary leadership". Seišellide uudisteagentuur (inglise). Vaadatud 13. juuni 2019. "President Faure accepts Leadership Award from the National Geographic society". Seychelles StateHouse News. Associated Press. 13. juuni 2019. Vaadatud 13. juuni 2019. Seišellide uudisteagentuur, Seychelles Vice President and wife divorce "News - Press Room - State House - Office of the President of the Republic of Seychelles". www.statehouse.gov.sc. Vaadatud 16. november 2017.